./data/phi0474/phi018/phi0474.phi018.perseus-lat2.xml
M. Tullius Cicero
nec rerum gestarum				memoria in reditu C  Mari sed exercitus atque arma valuerunt; at de me ut					valeret semper senatus flagitavit, ut aliquando					proficeret, cum primum licuit, frequentia				atque auctoritate perfecit 					nullus in eorum reditu motus municipiorum et coloniarum factus est;				at me in patriam ter suis decretis Italia cuncta revocavit  illi inimicis				interfectis magna civium caede facta reducti sunt: ego iis a quibus eiectus sum				provincias obtinentibus, inimico autem, optimo viro et mitissimo,					consule altero consule referente reductus sum, cum is inimicus, qui				ad meam perniciem vocem suam communibus hostibus praebuisset, spiritu dumtaxat				viveret, re quidem infra omnis mortuos amandatus esset